Tella diɣen temsalt n tewsiwin. Kra n tudrin ssawḍent xeddment iɣanen-agi i dibegnen, ad xelṣen ayen i ten-id-iṣuḥen, iɣanen akken nekkni s yimusnawen i ilaq ad nesɣer i temẓi, nekkni s yixeddamen imecṭaḥ, nxeddem s tfarriḥt, maca ur ilaq ara ad nxelleṣ, imdanen fahmen s lxeffa belli ur ilaq ara ad xelṣen acku idrimen-agi ad yessemɣer tadrimt n urumi, am yidrimen n ccrab akked igarwan, fehmen maca ifut lḥal, yeqqim-d kan smaḥ i ccɣel-agi ur nelhi ara. Yettwaḥettem fell-asen i kra n tudrin tiǧiratin, ferḥen lfarḥ n nnif, nutni ttxelliṣen tiwsiwin seg wul. Maca i wayen yelhan. Lɛib i yixabiten ur naɛmid ara, win yettaṭafen tadrimt-a i fehmen s lxef, yessawal-asen i yixeddamen i d-ijemɛen adrim-agi.Seg yimir, yettraǧu ad d-asen, ad xelṣen ifellaḥen. Yezmar ad rǧun xilla…